ไฟแนนซ์ทูเดย์
ส่งท้ายสัปดาห์ที่แล้วอย่างฮือฮามาก เรื่องที่ธนาคารทหารไทยประกาศลดดอกเบี้ยออมทรัพย์ทั่วไปเหลือ 0% ในหน้าเว็บไซต์ของธนาคารโดยไม่มีการอธิบาย ทำให้เรื่องราวบานปลายใหญ่โตจนต้องยกเลิกกลับมาใช้ดอกเบี้ย 0.125% เหมือนเดิม
6 มิ.ย. 2559

ส่งท้ายสัปดาห์ที่แล้วอย่างฮือฮามาก เรื่องที่ธนาคารทหารไทยประกาศลดดอกเบี้ยออมทรัพย์ทั่วไปเหลือ 0% ในหน้าเว็บไซต์ของธนาคารโดยไม่มีการอธิบาย ทำให้เรื่องราวบานปลายใหญ่โตจนต้องยกเลิกกลับมาใช้ดอกเบี้ย 0.125% เหมือนเดิม
ช่วงนี้การสื่อสารของธนาคารทหารไทยอาจจะขลุกขลักบ้าง เพราะ เดอะดุ๊ก ภารไดย ธีระธาดา ผู้ช่วยกรรมการผู้จัดการ ที่ดูแลงานสื่อสารองค์กร ยื่นใบลาออกไปรับตำแหน่งรองประธานเจ้าหน้าที่บริหารกลุ่มกิจการองค์กรของดีแทค เริ่มงานปลายเดือน มิ.ย.นี้
ส่วนคนใหม่ที่จะเข้ามาแทน คาดว่า บุญทักษ์ หวังเจริญ ซีอีโอ ทหารไทย จะไม่ตั้งใคร เพราะอีก 6 เดือน คุณพี่เขาก็จะหมดวาระ ตามมารยาทให้ซีอีโอคนใหม่มาเลือกคนเองน่าจะดีกว่า
หลัง โฆษิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ ถึงแก่อนิจกรรม คาดว่า บอสชาตรี โสภณพนิช ประธานแบงก์ จะขอให้ เดชา ตุลานันท์ กรรมการและรองประธานกรรมการบริหาร ขึ้นแทน เพราะทอดตาไปทั่วๆ แล้ว คนที่มีบารมีพอและพนักงานแบงก์รักมากมีไม่กี่คนจริงๆ